अंडरब्रिज बनकर तैयार, आवागमन हुआ सुलभ
जबेरा जनपद के इकलौते रेलवे स्टेशन के पास अंडरब्रिज का निर्माण पूर्ण हो चुका है। जिससे अब इस क्षेत्र के दर्जनों आदिवासी गांव टोला के लोग बिना रूकावाट बारह माह आवागमन कर सकेंगे। वहीं दूसरी ओर घटेरा से गड़िया चनपुरा तक सड़क निर्माण का काम भी चल रहा है। अब अंडरब्रिज होने से अब दर्जन भर गांव का आवागमन सुलभ हो जाएगा।
गौरतलब है कि अभी तक इन गांव के लोगों को आवागमन के लिए रेलवे ट्रेक मुख्य समस्या बनी रहती थी। जिससे लोगों को फाटक से आवागमन करना पड़ता था। जिससे उन्हें काफी इंतजार करना पड़ता था। इस समस्या को लेकर ग्रामीणों द्वारा लंबे समय से अंडरब्रिज की मांग की जा रही थी। करीब चार माह पहले रेलवे के डीआरएम ने घटेरा रेलवे स्टेशन का दौरा किया था, इस दौरान भी स्थानीय जनप्रतिनिधियों ने इस मांग को उठाया था। जिसके बाद डीआरएम के निर्देश के बाद अंडरब्रिज की स्वीकृति मिली। रेलवे के इंजीनियरों द्वारा लगातार कड़ी मेहनत कर रेलवे स्टेशन से रेवले पुल के बीच अंडरब्रिज का निर्माण किया गया। हालांकि अभी पुल के उपर से 20 किमी प्रति घंटे की स्पीड से आवागमन जारी रहेगा। साथ ही घटेरा के आदिवासी मोहल्ला से होते हुए गड़िया, चनुपरा, सलैया के लिए से सीधे घाटपिपरिया के बैरियर से दमोह कटनी हाइवे से सड़क कनेक्टिविटी की सुलभ सुविधा मिल जाएगी। इसके अलावा तीन किमी की अधूरी सड़क सलैया से खेड़ार नदी से घाट पिपरिया तक निर्माण होने के बाद दो-दो हाइवे से घटेरा अंचल के सैकड़ों गांव की कम दूरी का बहू उपयोगी सड़क मार्ग की सुविधा मिल जाएगी। जिससे विकास की मुख्यधारा से दूर इन गांव में विकास का मार्ग प्रशस्त होगा।
घंटों करना पड़ता था इंतजार
सरपंच जनप्रतिनिधि राजू शर्मा अनर्थ सिंह ने बताया कि पूर्व में वाहन चालकों को रेलवे गेट पार करने के लिए पहले स्टेशन जाना पड़ता था और गेटमेन के गेट खोलने के बाद ही वाहन निकल पाते थे जिससे घंटो का समय गेट खुलने के इंतजार में खराब होता था, लेकिन अब अंडरब्रिज बनने से काफी सहुलियत हो गई है।
रेलवे स्टेशन के पास अंडरब्रिज बनने का काम पूरा हो गया है। जिससे इस क्षेत्र के दर्जनों गांव के लिए आवागमन में परेशानी नहीं होगी।
सुविधा
hin_Deva hin_Deva hin_Deva hin_Deva hin_Deva hin_Deva hin_Deva